《青玉案 其二》
宋代·张矩

少时贪看琼林绕。任马上、寒威峭。昨暮六花飞逗晓。

拥衾慵起，鬓丝笼帽，顿觉年来老。

朱阑翠竹枝枝倒。把玉甃、棱层趁风扫。楼上一樽须放早。

同云收尽，红轮初上，对面狼峰好。

作者简介：润州人，字方叔，号芸窗。理宗淳祐中为句容令。宝祐中历江东制置司参议、机宜文字，转参议官。有《芸窗词》。